ຊາຍ ອາເມຣິກັນ ເຊື້ອສາຍ ໂຊມາເລຍ 2 ຄົນ ຖືກຕັດສິນເຂົ້າຄຸກ
ທ້າວ Musse ແລະ ທ້າວ Ahmed ແລະ ຜູ້ຊາຍອີກສອງຄົນໄດ້ ເດີນທາງໄປນະຄອນ ນິວຢອກ ໃນເດືອນພະຈິກ 2014, ​​ໂດຍວາງ ແຜນທີ່ຈະເດີນທາງໄປປະເທດ ກຣິສ ແລະ ຕໍ່ໄປປະເທດ ຊີເຣຍ.
ຜູ້ຊາຍ ອາເມຣິກັນ ເຊື້ອສາຍ ໂຊມາເລຍ ໄດ້ຖືກຕັດສິນຈຳຄຸກອີກສອງຄົນ ຍ້ອນສົມຮູ້ ຮ່ວມຄິດ ໃນການສະໜອງການຊ່ວຍເຫຼືອດ້ານວັດຖຸໃຫ້ພວກລັດອິສລາມ ທ້າວ Hanad Musse ອາຍຸ 21 ປີິ ແມ່ນຄົນໜຶ່ງໃນຈຳນວນໝູ່ 9 ຄົນທີ່ອາໄສຢູ່ໃນຊຸມຊົນ ໂຊມາເລຍ ຂະໜາດໃຫຍ່ ໃນລັດ Minnesota ທີ່ໄດ້ຖືກຕັດສິນລົງໂທດໃນສັບປະດານີ້ ຍ້ອນຮວມຫົວ ກັນເພື່ອເຂົ້າຮ່ວມກຸ່ມຫົວຮຸນແຮງ ໃນຕອນເຊົ້າຂອງວັນອັງຄານວານນີ້, ໜຶ່ງໃນຈຳເລີບຮ່ວມຂອງລາວ, ທ້າວ Hamza Ahmed ໄດ້ຖືກຕັດ ສິນຈຳຄຸກ 15 ປີ ໃນ ຂໍ້ກ່າວຫາ ທີ່ເຊື່ອມໂຍງ ກັບການວາງແຜນດັ່ງ ກ່າວ ທ້າວ Musse ແລະ ທ້າວ Ahmed ແລະ ຜູ້ຊາຍອີກສອງຄົນໄດ້ ເດີນທາງໄປນະຄອນ ນິວຢອກ ໃນເດືອນພະຈິກ 2014, ໂດຍວາງ ແຜນທີ່ຈະເດີນທາງໄປປະເທດ ກຣິສ ແລະ ຕໍ່ໄປປະເທດ ຊີເຣຍ ພວກເຂົາເຈົ້າຖືກນຳຕົວອອກຈາກເຮືອບິນ ໂດຍເຈົ້າໜ້າທີ່ລັດຖະ ບານກາງ ບັນດາໄອຍາການໄດ້ກ່າວວ່າ ພວກເຂົາແມ່ນສ່ວນໜຶ່ງຂອງໝູ່ເພື່ອນ ທີ່ເລີ່ມສົມຮູ້ຮ່ວມຄິດນຳກັນ ເພື່ອໄປຮ່ວມກັບພວກຫົວຮຸນແຮງລັດອິສລາມ ໃນລະດູໃບໄມ້ປົ່ງປີ 2014 ທີ່ຜ່ານ ມາ ໝູ່ຂອງພວກເຂົາບາງຄົນໄດ້ເດີນທາງຮອດ ຊີເຣຍ ຢ່າງສຳເລັດ ແຕ່ 9 ຄົນທີ່ຖືກດຳ ເນີນຄະດີ ບໍ່ສາມາດໄປລອດ ໃນວັນຈັນທີ່ຜ່ານມາ, ຊາວ ອາເມຣິກັນ ເຊື້ອສາຍ ໂຊມາເລຍ ຄົນ ອື່ນອີກ 3 ຄົນກໍຖືກຕັດ ສິນຈຳຄຸກ ສອງຄົນໃນນັ້ນ ທີ່ໄດ້ຮ່ວມມືກັບ ເຈົ້າໜ້າທີ່ໄດ້ຖືກຫຼຸດໂທດໃຫ້ເບົາລົງ ການຈຳ ຄຸກຫຼາຍປີໄດ້ຖືກຕັດສິນຕໍ່ພວກທີ່ບໍ່ໄດ້ໃຫ້ການຮ່ວມມື, ລວມທັງທ້າວ Musse ແລະ ທ້າວ Ahmed ອີກ 4 ຄົນແມ່ນຍັງລໍຖ້າການຕັດສິນຢູ່, ລວມທັງ 3 ຄົນຜູ້ທີ່ໄດ້ຖືກນຳ ໂຕຂຶ້ນສານ ແລະ ກໍໄດ້ຖືກພົບເຫັນວ່າມີຄວາມຜິດໃນຂໍ້ຫາສົມຮູ້ຮ່ວມຄິດ ທີ່ຈະທຳການຄາດຕະກຳຢູ່ນອກປະ ເທດ ສະຫະລັດ, ເຊິ່ງມີຄວາມ ເປັນໄປໄດ້ ທີ່ຈະຖືກຈຳຄຸກຕະຫຼອດຊີວິດ, ເຖິງແມ່ນວ່າ ບັນດາໄອຍະ ການໄດ້ພະຍາຍາມຊອກຫາທາງທີ່ຈະໃຫ້ພວກກ່ຽວຖືກຈຳຄຸກລະຫວ່າງ 30 ຫາ 40 ປີກໍຕາມ